ໃນລະຫວ່າງວັນທີ 02 – 03 ຕຸລາ, ບັນດາອົງການທີ່ມີໜ້າທີ່ຂອງຫວຽດນາມ, ສະຖານທູດຫວຽດນາມ ປະຈຳອັງກິດ, ບໍລິສັດການບິນແຫ່ງຊາດຫວຽດນາມ ໄດ້ສົມທົບກັບບັນດາອົງການທີ່ມີໜ້າທີ່ຂອງອັງກິດ ຈັດຖ້ຽວບິນນຳສົ່ງພົນລະເມືອງຫວຽດນາມ 350 ຄົນກັບຄືນປະເທດດ້ວຍຄວາມປອດໄພ. ຜູ້ໂດຍສານໃນຖ້ຽວບິນມລວມມີ: ເດັກນ້ອຍມີອາຍຸນ້ອຍກ່ວາ 18 ປີ, ຜູ້ມີອາຍຸສູງ, ຜູ້ເຈັບປວດ, ແຂກທ່ອງທ່ຽວຖືກຕົກຄ້າງ, ນັກສຶກສາໄດ້ສຳເລັດໂຄງການຮຽນບໍ່ມີບ່ອນຢູ່ອາໄສຍ້ອນຫໍພັກປິດປະຕູ ແລະ ບັນດາກໍລະນີປະສົບຄວາມຫຍຸ້ງຍາກເປັນພິເສດ. ພາຍຫຼັງເຮືອບິນລົງຈອດຢູ່ສະໜາມບິນເວິນໂດນ, ແຂວງກ໋ວາງນິງ, ຜູ້ໂດຍສານທັງໝົດໄດ້ຮັບການກວດສຸຂະພາບ ແລະ ແຍກຕົວຕາມຂໍ້ກຳນົດ.
ບຸນຄົງ